‘જો દિનેશ, મં તને પ્રોમિસ આપી દીધું પણ હવે આવા નિરાશાવાદી વિચારો મનમાંથી કાઢી નાખ. આપણે કમાવું છે, ખૂબખૂબ કમાવવું છે, બંગલા બાંધવા છે અને કુટુંબને સુખી કરવું છે. સરકારી નોકરીમાં ભલે સુરક્ષા હોય પણ એમાં બે પાંદડે ન થવાય, સિવાય કે આડુંઅવળું કરો તો. આપણે બંને જણા શું કરતા હતા ? નોકરી જ ને ? પછી સ્વતંત્ર થયા અને કમિશન પર કામ શરૂ કર્યું. હવે એથી આગળ વધી કોઈ એજન્સી લઈએ. એ પછી ડિસ્ટ્રીબ્યુટર બનીશું ને નસીબમાં હશે તો કોઈ દહાડો ફેકટરી નાખી ઉત્પાદક પણ બની જઈશું… ચાલ ઊઠીશું હવે ? કાલે સવારમાં બજારમાં રખડી બપોરની બસ પકડી લેવી છે.’